To read the full report click here.
Fesfala Toktok
Fesfala toktok i rimaenem ol kaontri long ol narafala rul long saed blong human raets we igat agrimen finis mo i givem ol risen form wane ni gat nid blong mekem tisfala rul o Konvensen. Long ol fesfala toktok ia ino gat ol toktok abaot wanem nao ol kaontri i mas mekem. Ol toktok ia istap insaet long ol Artikol blong Konvensen.
Artikol 1: Rison blong Konvensen
Rison blong Konvensen ia hem i blong meksua se ol pipol wetem disabiliti enjoyem ol human raets, fridom mo respek olsem ol narafala pipol. Ol pipol wetem disabiliti igat kil we istap long taem long saed blong fisikol, long maen o het, long fasen blong tingting mo long saed blong harem o lukluk mo long taem we ol i wandem mekem ol samting ol i save fasfas from ol samting insaet long environmen we oli stap i blokem olgeta blong mekem ol samting ia.
Artikol 2: Ol mining blong toktok
Long Konvensen ia:
- ‘Komunikaesen’ i minen evri kaen mo wwi blong komunikaet, we insaet long hem i gat wei blong toktok, usem saen langwis, raeting, Braille, taj, usem ol bigfala leta, harem long soreae, usem langwis we i isi, usem ol man mo woman we i rid, ol infomaesen mo teknologi we olgeta pipol wetem disabiliti i save usem, mo ol narafala samting olsem.
- ‘Langwis’ i minem ol toktok wetem ol wod, saen langwis, mo ol narafala wae we yu no usem wod blong toktok.
- ‘Diskriminaesen from disabiliti’ hem i hapen taem oli blokem, stopem mo tritem wanfala long wanfala we we hem ino semmak olsem ol narafala from hem igat disabiliti mo fasin olsem i stopem hem blong enjoyem ol human raets, fridom mo respek long saemfala wei olsem we ol narafala pipol i stap enjoyem. Narafala fasin blong diskriminaesen hem i taem we ino gat isi wei blong usem ol samting.
- ‘Isi wei blong usem ol samting’ i min se i mas gat nid blong jaenjem o fixem blong meksua se taem ol pipol wetem disabiliti i wandem enjoyem ol human raets, fridom mo respek olsem ol narafala pipol oli save mekem. Ol jenis ia ino mas had o sas tumas blong mekem.
- ‘Ol disaen i mas mitim nid blong evriwan’ i minem se ol disaen blong wan produk, ples, program mo sevis i mas stap long wan wei we evriwan i save usem. Hemia i minen tu se ol spesil tul blong wanwan disabiliti i mas stap taem we ol i nidim.
Insaed long mining blong toktok diskriminaesen from disability igat wan narafala fasin we istap insaet long Konvensen olsem we taem ol difdren pipol o okiniseasen ino mekem ol jenis we hem ino had or saj tumas we hemi save helpem ol pipol wetem disabiliti blong ol i save patisipet, olsem go insaet long ol pablik building o transport, hemi hem i wan fasin we hem i diskriminaet againsem ol pipol wetem disabiliti.
eng_Latn tpi_Latn tpi_Latn tpi_Latn tpi_Latn tpi_Latn zsm_Latn tpi_Latn tpi_Latn tpi_Latn tpi_Latn tpi_Latn tpi_Latn